Asia featuring John Payne

Οι **Asia featuring John Payne** είναι ένα βρετανο-αμερικανικό ροκ συγκρότημα που σχηματίστηκε το 2007 μετά από ένα σχίσμα που έλαβε χώρα μεταξύ των μελών των Asia. Το συγκρότημα αποτελεί συνέχεια της καριέρας του τραγουδιστή και μπασίστα Τζον Πάιν ως frontman του συγκροτήματος από το 1991 έως το 2006, ερμηνεύοντας τραγούδια που ηχογραφήθηκαν πριν και κατά τη διάρκεια αυτής της περιόδου. Τον Δεκέμβριο του 2017, ο Πάιν και ο κιμπορντίστας Έρικ Νορλάντερ σχημάτισαν ένα νέο συγκρότημα, τους Dukes of the Orient, με διάφορα μέλη και πρώην μέλη των Asia featuring John Payne ως συνεργάτες. Οι Asia featuring John Payne παραμένουν ενεργοί μέχρι και σήμερα ως περιοδεύουσα παράσταση.  

## Ιστορία

### Asia featuring John Payne
Οι Asia είναι ένα supergroup που σχηματίστηκε το 1981 από τους Τζον Γουέτον (πρώην μέλος των King Crimson και των U.K.), Στιβ Χάου (πρώην μέλος των Yes), Καρλ Πάλμερ (πρώην μέλος των Emerson, Lake & Palmer) και Τζεφ Ντάουνς (πρώην μέλος των Yes και των the Buggles). Το συγκρότημα είχε μια επιτυχημένη καριέρα με το ομώνυμο πρώτο άλμπουμ τους, το οποίο κυκλοφόρησε τον Μάρτιο του 1982, σημειώνοντας σημαντική εμπορική επιτυχία, παραμένοντας εννέα εβδομάδες στο νούμερο ένα στο αμερικανικό chart των άλμπουμ και πουλώντας πάνω από 4 εκατομμύρια αντίτυπα μόνο στις ΗΠΑ. Οι Γουέτον και Ντάουνς έγιναν οι βασικοί τραγουδοποιοί του συγκροτήματος. Ο Χάου είχε φύγει πριν το συγκρότημα κυκλοφορήσει το τρίτο του άλμπουμ, ενώ ο Γουέτον έφυγε από το συγκρότημα το 1991. 

### Ο Τζον Πάιν στους Asia
[μικρογραφία| Οι [Asia (συγκρότημα)|Asia το 2001 (από αριστερά προς τα δεξιά: Τζεφ Ντάουνς, Τζον Πάιν, Κρις Σλέιντ και Γκάθρι Γκόβαν).]]
Το 1991, ο Ντάουνς κάλεσε τον Τζον Πάιν να ενταχθεί σε μια νέα σύνθεση του συγκροτήματος,  και μαζί στρατολόγησαν νέους μουσικούς. Το πρώτο άλμπουμ με αυτή τη σύνθεση ήταν το *[[Aqua (άλμπουμ, Asia)|Aqua]]*, που κυκλοφόρησε το 1992. Εκτός από τους Ντάουνς και Πάιν, στο άλμπουμ συμμετείχαν ως καλεσμένοι οι Πάλμερ και Χάου, που επέστρεψαν. Ο Πάλμερ, δεσμευμένος για μια επανένωση των Emerson, Lake & Palmer, έπαιξε σε μόλις τρία τραγούδια και αποχώρησε από το συγκρότημα πριν αυτό ξεκινήσει τις περιοδείες. Στις ζωντανές εμφανίσεις συμμετείχε επίσης ο Χάου (η παρουσία του οποίου προωθήθηκε έντονα) ο οποίος ανέβηκε στη σκηνή μετά το πέμπτο τραγούδι. Ο Χάου δεν συνέχισε με το συγκρότημα μετά το Aqua.

Οι Ντάουνς και Πάιν συνέχισαν ως Asia, κυκλοφορώντας πολλά άλμπουμ, αλλά δυσκολεύτηκαν να διατηρήσουν μία σταθερή σύνθεση γύρω τους. Το *[[Aura (άλμπουμ, Asia)|Aura]]* του 2001 περιελάμβανε πολλούς κιθαρίστες, συμπεριλαμβανομένης μιας άλλης guest εμφάνισης από τον Χάου και ενός νέου κιθαρίστα, τον Γκάθρι Γκόβαν. Ανάμεσα στους ντράμερ του άλμπουμ ήταν ο Κρις Σλέιντ, που είχε συνεργαστεί για λίγο με το συγκρότημα το 1999. Μία σταθερή σύνθεση περιοδειών προέκυψε με τους Πάιν, Ντάουνς, Γκόβαν και Σλέιντ.  Αυτή η σύνθεση κυκλοφόρησε το *[[Silent Nation]]* το 2004. Τον Αύγουστο του 2005, ο Σλέιντ έφυγε από το συγκρότημα και αντικαταστάθηκε από τον Τζέι Σκέλεν (ο οποίος είχε βοηθήσει σε κάποιες ηχογραφήσεις για το *Silent Nation*). Μετά από μια σύντομη περίοδο περαιτέρω περιοδείας, το νέο συγκρότημα ξεκίνησε να δουλεύει πάνω σε ένα άλμπουμ, με προσωρινό τίτλο *Architect of Time*,   το οποίο αρχικά είχε προγραμματιστεί να κυκλοφορήσει το 2006.

### Η διάσπαση
Στις αρχές του 2006, η συνεργασία μεταξύ των Ντάουνς και Πάιν τερματίστηκε όταν ο Ντάουνς αποχώρησε για μια επανένωση της αρχικής σύνθεσης του συγκροτήματος με το όνομα Asia,  μια διάλυση που ο Πάιν περιέγραψε ως «επώδυνη».  Η υπάρχουσα σύνθεση χωρίς τον Ντάουνς, δηλαδή οι: Πάιν, Γκόβαν και Σκέλεν, συνέχισε να συνεργάζεται. Προσλήφθηκε ο Ρίο Οκουμότο στα πλήκτρα για να σχηματίσουν το νέο συγκρότημα GPS, χρησιμοποιώντας μέρος του υλικού που είχε προγραμματιστεί για το *Architect of Time* στο πρώτο άλμπουμ τους, *Window to the Soul* (2006). 

Στις 9 Μαΐου 2006, οι Τζεφ Ντάουνς, Τζον Γουέτον, Καρλ Πάλμερ και Στιβ Χάου επέτρεψαν συμβατικά στον Τζον Πάιν να συνεχίσει με το όνομα "Asia Featuring John Payne".  Ο Πάιν πήρε επίσης ένα σημαντικό μέρος των δικαιωμάτων του ονόματος του συγκροτήματος "Asia" μετά την αποχώρηση του Ντάουνς.  Ο Πάιν ανασύνθεσε τα πρώην μέλη των Asia και σχημάτισε το νέο συγκρότημα Asia Featuring John Payne τον Μάιο του 2007 με τον Πάιν στα φωνητικά/μπάσο, τον Γκάθρι Γκόβαν στην κιθάρα και τον Τζέι Σκέλεν στα ντραμς. Αργότερα την ίδια χρονιά, ανακοινώθηκε η πρόσληψη του Έρικ Νολάντερ για τα πλήκτρα. 

Η πρώτη κυκλοφορία με αυτό το όνομα στα τέλη του 2007 ήταν μια ζωντανή ηχογράφηση με την σύνθεση να αποτελείται από τους: Ντάουνς, Πάιν, Γκόβαν και Σκέλεν, την σύνθεση των Asia στα τέλη του 2005, με τίτλο *Extended Versions* στις ΗΠΑ και *Scandinavia* στο Ηνωμένο Βασίλειο. 

### Περιοδείες και εργασία στο στούντιο
Οι Asia featuring John Payne περιόδευσε στις ΗΠΑ μέχρι το 2008. Το 2009, το συγκρότημα κυκλοφόρησε ένα EP με τίτλο *Military Man*. Το συγκρότημα συνεχίζει να περιοδεύει στις ΗΠΑ από το 2008, παίζοντας τραγούδια ολόκληρης της ιστορίας των Asia, τόσο πριν όσο και κατά τη διάρκεια της θητείας του Πάιν με το συγκρότημα. Το 2009, ο Γκόβαν αντικαταστάθηκε από τον Μιτς Πέρι, έναν μουσικό με εμπειρία σε περιοδείες με σημαντικούς καλλιτέχνες όπως οι: Σερ, Μίκαελ Σένκερ και Έντγκαρ Γουίντερ. Οι Πάιν, Γκόβαν και Σκέλεν συνεχίζουν επίσης να εργάζονται υπό την ονομασία GPS.

Το συγκρότημα υπέγραψε συμβόλαιο διάρκειας τριών άλμπουμ με την Sony Music Japan.  Ένα στούντιο άλμπουμ, με αρχικό όνομα *Architect of Time* (το όνομα το οποίο τελικά χρησιμοποιήθηκε για ένα side project του Πάιν) και στη συνέχεια *Americana*,  ήταν σε εξέλιξη και αναμενόταν να κυκλοφορήσει στα τέλη του 2012,  όμως η κυκλοφορία του καθυστέρησε. Ένα ψηφιακό single και βίντεο με τίτλο "Seasons Will Change" κυκλοφόρησε στα τέλη του 2012.

Τον Αύγουστο του 2011, το συγκρότημα έπαιξε σε καλοκαιρινές περιοδείες στις ΗΠΑ με έναν νέο κιθαρίστα, τον Μπρους Μπουιγιέτ. Το 2012, το συγκρότημα ανακοίνωσε ότι ο Μπουιγιέτ είχε αποχωρήσει για να ασχοληθεί με την σόλο καριέρα του και αντικαταστάθηκε με μια διπλή κιθαριστική σύνθεση των Μόνι Σκάρια και Τζεφ Κόλμαν.  Επίσης, το 2012, το συγκρότημα κυκλοφόρησε ένα ζωντανό άλμπουμ με τίτλο "Risen Sun" με τη Sony Japan, το οποίο ήταν η τρίτη κυκλοφορία του *Extended Versions* με διαφορετικό τίτλο.  Στις 15 Απριλίου 2014, το συγκρότημα κυκλοφόρησε ένα άλμπουμ με διασκευές με τίτλο *Recollections: A Tribute to British Prog*.  &#x5B;*[[Βικιπαίδεια:Όχι πρωτότυπη έρευνα|<span title="This claim needs references to reliable secondary sources. (May 2019)">απαιτείται μη πρωτογενής πηγή</span>]]*&#x5D;

Το 2014, ο Νορλάντερ αντικαταστάθηκε  από τον Ρίο Οκουμότο των GPS. Ο Σκέλεν σταμάτησε να συνεργάζεται με το συγκρότημα το 2016 και άρχισε να παίζει αντί του Άλαν Γουάιτ στους Yes μαζί με τον Τζεφ Ντάουνς.

### Dukes of the Orient και μελλοντικά πλάνα
Υλικό από τους Πάιν και Νορλάντερ για το άλμπουμ των Asia featuring John Payne το οποίο θα ονομαζόταν *Americana*, συμπεριλαμβανομένου του single "Seasons Will Change", κυκλοφόρησε τότε υπό το όνομα των Dukes of the Orient το 2018. Οι Πάιν και Νορλάντερ περιέγραψαν αυτήν την απόφαση ως ένδειξη σεβασμού στον θάνατο του Τζον Γουέτον, αναφέροντας επίσης ότι το υλικό αυτό γράφτηκε από αυτούς και όχι υπό το όνομα των Asia.  Οι Asia featuring John Payne (χωρίς τον Νορλάντερ) συνέχισαν κάνοντας ζωντανές εμφανίσεις.

Το 2019, οι Asia featuring John Paine περιόδευσαν με τον πρώην τραγουδιστή των Foreigner, Λου Γκραμ, του οποίου ήταν επίσης το εφεδρικό συγκρότημα.

Το 2022, ο Πάιν ανακοίνωσε ότι ένα νέο άλμπουμ των Asia featuring John Payne, με τίτλο *Aviana*, είναι στα σκαριά και δήλωσε ότι το εξώφυλλο του άλμπουμ είχε ήδη γίνει από τον Ρόντνεϊ Μάθιους. 

### Νέα σύνθεση (2025)
Στις 31 Ιανουαρίου 2025, οι Asia featuring John Payne έδωσαν μια συναυλία στο Ούνκασβιλ του Κονέκτικατ (στο Wolf Den @ Mohegan Sun) με μια νέα σύνθεση που αποτελούνταν από τους Πάιν στα φωνητικά, το μπάσο, τη κιθάρα, Μαρκ Κόουλ στην κιθάρα και στο μπάσο, Γουόλτερ Ίνο στα πλήκτρα και Άαρον Όλσον στα ντραμς. 

## Προσωπικό
**Τρέχοντα μέλη**

* Τζον Πάιν - κύρια φωνητικά, μπάσο, επιπλέον κιθάρα (2007–σήμερα)
* Τζέφρι Κόλμαν - κιθάρα, δεύτερα φωνητικά (2012–σήμερα) 
* Μόνι Σκάρια - κιθάρα, δεύτερα φωνητικά (2012–σήμερα)
* Τζέιμι Χόσμερ - πλήκτρα, δεύτερα φωνητικά  (2017–σήμερα)
* Τζόνι Φέντεβιτς - ντραμς, κρουστά (2017–σήμερα)

**Πρώην μέλη**

* Έρικ Νολάντερ - πλήκτρα, δεύτερα φωνητικά (2007–2014)
* Γκάθρι Γκόβαν - κιθάρα, δεύτερα φωνητικά (2007-2009)
* Μιτς Πέρι - κιθάρα, δεύτερα φωνητικά (2009-2011)
* Μπρους Μπουιγιέτ - κιθάρα (2011-2012)
* Τζέι Σκέλεν - ντραμς, κρουστά, δεύτερα φωνητικά  (2007–2016)
* Ρίο Οκουμότο - πλήκτρα (2014–2017)

## Δισκογραφία
**Άλμπουμ**

* 2014: *Recollections: A Tribute to British Prog*

**EPs & singles**

* 2009: *Military Man* (EP)
* 2012: "Seasons Will Change" (ψηφιακό single και βίντεο, που αργότερα επανακυκλοφόρησε στο πρώτο άλμπουμ των Dukes of the Orient)

**Ζωντανά άλμπουμ**

* 2007: *Extended Versions/Scandinavia* (επανακυκλοφόρησε ως *Risen Sun* το 2012)

## Παραπομπές


## Εξωτερικοί σύνδεσμοι
* 

Κατηγορία:Progressive rock συγκροτήματα από Καλιφόρνια
Κατηγορία:Μουσικά συγκροτήματα από το Λος Άντζελες